GiliGold/VAD_KnessetCorpus huggingface dataset:
עאידה תומא סלימאן: אתם מבינים, יש כל מיני סכומים שנזרקים לאוויר.
עאידה תומא סלימאן: יש את ה-49 מיליון שהתמחור של התכנית.
עאידה תומא סלימאן: אף אחד לא יודע מה הדרישה שיצאה לאוצר, האם יצאה על 49 או פחות מזה.
עאידה תומא סלימאן: האוצר אומר, הקצינו ל-2018 - - -
<חגי מויאל: 49 אבל האוצר הקצה 20.
<אליעזר רוזנבאום: הוא לא מכיר, הוא לא הרווחה הוא הרפרנט שלנו.
<עמיחי דוד: אני אחראי על המשרד לביטחון פנים - - -
עאידה תומא סלימאן: אוקיי אז אני מבינה עכשיו שהישיבה הבאה חייבת להיות עם שר האוצר כדי שפעם אחת ולתמיד להבהיר מה בדיוק הולכת המדינה לתקצב את התכנית הזו, ל-2018 ול-2019.
<קריאה: אני יכול אולי לנסות לסייע.
<קריאה: אני לא הבנאדם הרלוונטי שמטפל בתיקים של הרווחה אבל אני יכול לבדוק את זה ולהחזיר תשובה בהתאם.
עאידה תומא סלימאן: מה שנאמר לנו שהקצו 20 מיליון.
עאידה תומא סלימאן: אף אחד לא הסביר למה 29 מיליון לא נמצאים באוצר לתת לתכנית כזו חשובה.
<קריאה: התקציב ב-2017 ו-2018 סגור ובהתאם תקציבי המשרדים כבר הוקמו ו- - -
עאידה תומא סלימאן: תעשה לי טובה אל תתן לי תשובה כזו, רק לפני יומיים יצאתם בתכנית שלא הייתה כלולה והיא עולה כסף למדינה והיא מורידה מהתקציב של המדינה ובכל זאת שר האוצר יצא עם זה.
עאידה תומא סלימאן: אז אני חושבת שהנשים במדינת ישראל מגיע להן לחשוב ש-29 מיליון ₪ שחסרים לתקצוב התכנית הזו אני בטוחה שהאוצר יוכל למצוא אותן.
<קריאה: אני לא מכיר את הסכומים - - -
עאידה תומא סלימאן: אוקיי בגלל שאתה לא מכיר אני חושבת ש- - -
<קריאה: אני כן מכיר את - - - למשרד ביטחון פנים ש- - -
עאידה תומא סלימאן: מיכל ענבר מרוח נשית.
<מיכל ענבר: דבר ראשון אני אפתח בעובדה שאני באה מטעם עמותת רוח נשית, אני גם אישה נפגעת אלימות.
<מיכל ענבר: היום אני מאוד מאוד מתרגשת מכוון שזה יום ההולדת של הבן שלי שממנו אני מנוכרת כשנתיים וחצי בעקבות האלימות שיש כלפיי.
עאידה תומא סלימאן: מזל טוב.
<מיכל ענבר: תודה רבה.
<מיכל ענבר: אני התגרשתי, דרך אגב, משוטר וזאת אחת הנקודות שאני באתי לדבר עליה.
<מיכל ענבר: שיש את הנוהל של אישה מאויימת שהוא נוהל שגם כיום כלפי נשים מכל גווני הקשת לא מטופל כראוי, לא מתייחסים אליו כראוי, ממלאים איזשהו טופס אבל האישה באמת לא מקבלת את המענה הראוי.
<מיכל ענבר: אם אני באה ומייצגת את הנשים או הגרושות של השוטרים הן בכלל לא נכנסות לנוהל הזה של נשים מאויימות.
<מיכל ענבר: אין בעצם שום דבר במדינה שמגן עליהן ואני חוויתי אלימות בעקבות זאת - - -
ג'מאל זחאלקה: מה זאת אומרת, תסבירי את העניין הזה למה אשת שוטר יש לה יחס שונה?
<מיכל ענבר: כי אישה של שוטר ודבר ראשון צריכה ללכת להגיש תלונה במשטרה ואני דיברתי עם עוד נשות שוטרים ואני ניגשתי להגיש תלונה במספר תחנות שלא היו רק תחנות באזור שלי.
<מיכל ענבר: אז דבר ראשון מסתכלים עליך כעל מוקצה מחמת מיאוס, מעבר לזה שאת אישה אז את גם יוצאת כביכול נגד המשטרה - - -
ג'מאל זחאלקה: לא, כי זה שערורייה גדולה אם זה נכון מה שאת אומרת.
<מיכל ענבר: זה עובדות בשטח.
ג'מאל זחאלקה: זה איום ונורא.
<מיכל ענבר: זה מאוד מאוד לא נעים, שולחים אותי למח"ש - - -
עאידה תומא סלימאן: אני מבינה שגם התיקים של נשות שוטרים חייבים להגיש תלונה במח"ש ולא במשטרה עצמה.
<מיכל ענבר: הגוף הראשוני שאליו את מגיעה כי מח"ש זה משרד המשפטים, הם עובדים שעות משרד מ-8:00 עד 16:00.
עאידה תומא סלימאן: אוקיי, הגעת למשטרה.
<מיכל ענבר: כשאת צריכה להגיש תלונה או בזמן אמת או ב- - - את חייבת להגיע למשטרה.
<מיכל ענבר: גם תלונה ראשונית לא מוגשת גם בין 8:00 עד 16:00 את לא יכולה להגיש אותה למח"ש.
עאידה תומא סלימאן: את מוכנה לענות לי ישר?
<מיכל ענבר: כן.
עאידה תומא סלימאן: את מגיעה למשטרה, קיבלו ממך את התלונה?
<מיכל ענבר: את התלונה מקבלים.
עאידה תומא סלימאן: קיבלו את התלונה.
עאידה תומא סלימאן: הם לא טיפלו בה?
<מיכל ענבר: הם לא מטפלים הם מעבירים אותה למח"ש.
עאידה תומא סלימאן: אוקיי, אז העבירו למח"ש.
עאידה תומא סלימאן: מח"ש טיפלה?
<מיכל ענבר: מח"ש - - -
זאב בנימין בגין: אבל זה הכלל.
<מיכל ענבר: זה הכלל כן אבל - - -
ג'מאל זחאלקה: אם יש משהו אקוטי משהו - - -
זאב בנימין בגין: לו אמרנו שהמשטרה תעסוק בתלונות נגד שוטרים היו אומרים המשטרה מוטה- - -
ג'מאל זחאלקה: לא, אבל סעד מיידי - - -
עאידה תומא סלימאן: סעד מיידי אם - - -
ג'מאל זחאלקה: אם היא מאויימת על - - - חייבים לתת לה סעד מיידי.
זאב בנימין בגין: זה לא קשור לצד ה- - -
עאידה תומא סלימאן: הם לא מציעים לך לגשת למקלט, הם לא מציעים לך מה בדיוק?
<מיכל ענבר: גם הצעה למקלט יש, שדרך אגב גם בנושא הזה אבל זה בדיון של משרד הרווחה צריך לטפל בו, יש שם איזשהו כשל בהסבר הזה, אבל אולי שוב שיהיה מחלק משטרה ויהיה שם עו"סים אז אולי זה יטופל בצורה יותר נכונה.
<מיכל ענבר: אבל - - -
עאידה תומא סלימאן: אני מאוד מצטערת אני אצטרך להיות עכשיו להיות קשוחה במה שאני אומרת וזה לא נעים לי אבל אני חייבת.
עאידה תומא סלימאן: אנחנו מנסים להתמקד לקראת סוף הדיון בעניין - - - אני מוכנה לשמוע אחר כך את הנושא הטיפול במקרה ואיך המשטרה מטפלת.
עאידה תומא סלימאן: אבל עכשיו אנחנו מתמקדים בתכנית הלאומית ובביצוע התכנית.
עאידה תומא סלימאן: ואני חייבת לסיים את הדיון הזה תוך 10 דקות, אני לא אוכל לתת לזה מקום עכשיו.
<מיכל ענבר: לא לזה מקום אבל אני חייבת לציין פה עוד כמה - - -
עאידה תומא סלימאן: לא, אני יודעת - - -
<מיכל ענבר: לא שקשורים למקרה האישי שלי.
עאידה תומא סלימאן: זה קשור לתכנית הלאומית.
עאידה תומא סלימאן: אז בדקה.
<מיכל ענבר: מאוד חשוב כי מעבר לכל הטיפוסים יש את הנושא הזה ששוב זה מופנה נטו למשטרה שכשמגיעים לתחנות המשטרה כשאת נמצאת בסכסוך של גירושים התיקים נסגרים תחת הנושא של סכסוך גירושים ואלימות במשפחה לא מטופלת.
<מיכל ענבר: וזה נושא שנוסף לא רק אלימות נגד נשים נשואות כשאת נכנסת בשלב הזה - - -
עאידה תומא סלימאן: תאמיני לי אני חושבת שזה חשוב מאוד תפקוד המשטרה ואנחנו דנים בזה כל הזמן.
עאידה תומא סלימאן: אבל עכשיו אי אפשר לפתוח נושאים שהם לא תחת התכנית.
עאידה תומא סלימאן: אני רוצה להתמקד בתכנית, בביצוע התכנית, בתקצוב התכנית.
<קרן הורוביץ: אבל עאידה זה קשור להכשרה שיקבלו אותם אנשי מחלקי משפחה.
<קרן הורוביץ: הם רואים גירושים אז הם אומרים, זה תלונת שווא, זה בגלל הגירושים.
עאידה תומא סלימאן: אני יודעת, תאמיני לי, אני מנסה להסביר, זה נושא חשוב, אני יכולה לקיים על זה דיון מיוחד אבל הוא דיון יותר מקצועי.
עאידה תומא סלימאן: עכשיו אנחנו ברמה של תכנית לאומית וביצוע התכנית הזו.
עאידה תומא סלימאן: אני מאוד מצטערת אבל זה לא הדיון עכשיו.
עאידה תומא סלימאן: אני מאוד מצטערת ונתתי שתי דקות ויצאנו ביותר משתי דקות.
עאידה תומא סלימאן: ד"ר זהר סער לביא, רצית להתייחס, אני רוצה להתמקד לנושא של החיסיון הרפואי וחוק זכויות החולה.
<זהר סער לביא: בעיקרון ההצעה לשינוי של החוק באה מהצד של משרד הבריאות והיא פחות במטרה להתייחס למצבים שהשר התייחס אליהם, של אישה שמגיעה לבית חולים ששם דווקא קיימת חובה של דיווח על - - -
עאידה תומא סלימאן: חוק בריאות מחייב את הרופאים לדווח.
< זהר סער לביא: - - -מחייבת לדווח על כל אדם שמגיע פצוע לבית החולים.
< זהר סער לביא: אז דווקא שם הבעיה היא פחות משמעותית ואכן מדווחים על נפגעים ונפגעות שמגיעים.
< זהר סער לביא: דווקא הטעם שרצינו מאוד לקדם את שינוי החוק הוא דווקא מהצד השני ששירותי הבריאות נתקלים במצב שהם שומעים שהולכת להיות פגיעה או שמטופל שלהם עשוי לפגוע בצורה מסוימת או עשוי לפגוע באישה או בילדים או באנשים אחרים ששם אנשים הבריאות נתקלים בבעיות קשות בהעברת המידע כי בעצם אנחנו לא יכולים לשתף במידע הזה אף אחד אם אין מצב של סכנת מוות ששם אפשר להשתמש בחוק אחר.
< זהר סער לביא: אבל פה הבעיה - -
עאידה תומא סלימאן: כן, אנחנו דיברנו על זה אתמול בישיבה.
<זהר סער לביא: - - ומבחינתנו בנושא הזה הדגש פה הוא משמעותי.
<זהר סער לביא: כן פשוט יש דיווח - - -
עאידה תומא סלימאן: איפה זה עומד מבחינת החקיקה או השינויים?
<זהר סער לביא: לפי הפגישה האחרונה שהייתה לנו לפני כמה ימים אמור לצאת עד סוף החודש תזכיר.
עאידה תומא סלימאן: עד סוף החודש ייצא התזכיר.
<זהר סער לביא: הפצת תזכיר חוק.
עאידה תומא סלימאן: אוקיי, ואז צריך לקבל את ההערות של המשרדים השונים וכו'.
עאידה תומא סלימאן: אוקיי אז כנראה יש התקדמות.
<מיכל ענבר: אני רוצה רק שנייה אם אפשר להוסיף עוד מילה אחת שצריך מאוד מאוד להתאים בין ההגדרות של הרווחה להגדרות של המשטרה בנושא האלימות שזה משהו שהוא מאוד מאוד - - -
עאידה תומא סלימאן: דיברנו על זה כן.
ג'מאל זחאלקה: אני חושב שלמרות שזה נחשב לדיון רגיל ו-29 מיליון מה זה בתקציב המדינה אני חושב שיש פה שאלה כבדת משקל שהאופי שלה הוא פוליטי ותרבותי עמוק מאוד.
ג'מאל זחאלקה: בחברות שבהן נעשה פירוק של המסגרות השבטיות ניתנה קדושה ולפעמים קדושת יתר לתא המשפחתי.
ג'מאל זחאלקה: אנחנו רוצים בלכידות של התא המשפחתי ובחשיבות שלו אבל התפיסה המודרנית שהצדק יחדור גם אל תוך המשפחה והגנה על זכויות אדם תחדור אל תוך המשפחה לא חלחלה מספיק לא בתפיסה של האליטות ולא בתפיסה של עמחא.
ג'מאל זחאלקה: ועובדה היחס הזה שאנחנו יודעים שיש כאן הפרה בוטה של זכויות אדם בצורה יום יומית ובצורה מאוד נרחבת והיחס שלהם מתווכחים על 29 מיליון.
ג'מאל זחאלקה: זה ממש מסביר שאין תפיסה שיש לאדם זכויות אדם מלאות בתוך המסגרת המשפחתית.
ג'מאל זחאלקה: הויכוח על התקציב טומן בחובו העלמת עין והצורך והרצון של חלק גדול מהאליטות גם הבטחוניות וגם המשפטיות וגם המשטרה, הכל הכל, גם הממשלה, שזה נושא לא בדיוק שצריך להגן על זכויות האדם בו, זה לא כמו קטטה במועדון, זה לא כמו זה, זה בתוך המשפחה ואני חושב שהנושא הזה צריך לשבור אותו.
ג'מאל זחאלקה: אנחנו צריכים לבנות חברה חדשה שבה מצד אחד תישמר הלכידות של התא המשפחתי והקדושה שלו וגם הזכויות אדם במסגרת המשפחתית.
ג'מאל זחאלקה: אני בין אלה שמאמינים ששמירה על זכויות אדם בצורה מתמדת ולא לחכות לפיצוצים גדולים בתוך המשפחה שזה מגדיל את הגירושים ואת הפירוק של התא המשפחתי, אני חושב שאם מקפידים בקטנות ימנעו את הבעיות בתא המשפחתי.
ג'מאל זחאלקה: אם גבר ידע, בוא נגיד אלימות היא בדרך כלל מצד גברים, שהאלימות הקטנה שלו לא תסולח על ידי החוק והיא תדווח והמסגרות של המדינה יחדרו אל תוך התא המשפחתי ויגנו על מי שהוא נוקט באלימות קטנה נגדו הוא לא יבוא - - -
עאידה תומא סלימאן: ג'מאל.
ג'מאל זחאלקה: אני חושב שאני אומר דברים חשובים.
עאידה תומא סלימאן: אני חושבת שכולכם אומרים דברים חשובים אבל אני חייבת גם כן.
עאידה תומא סלימאן: לא התכוונתי שתסיים בצורה כזו- - -
<קריאה: זה מתחיל באלימות מילולית, הוא צודק, ויש לזה הרבה מקום, משם זה מתחיל.
ג'מאל זחאלקה: בסדר, הרעיון שלי עבר.
עאידה תומא סלימאן: אני חושבת שאני מבינה טוב מאוד באלימות אבל אני גם צריכה לעמוד בלוח זמנים ואני מבקשת שאף אחד לא יטיף לי מה זה אלימות.
עאידה תומא סלימאן: בבקשה חבר הכנסת עמיר פרץ.
עמיר פרץ: למרות התא המשפחתי צריך לדעת שיש לנו בוסית רצינית ביותר ואנחנו מכבדים ומעריכים את כל מה שהיא עושה.
עאידה תומא סלימאן: אני לא בוסית של אף אחד.
עמיר פרץ: של הוועדה.
עמיר פרץ: אז בין מה ששמעתי מג'מאל זחאלקה למה ששמעתי מחבר הכנסת בני בגין ובעיקר מאוד התרשמתי מגברת נאילה אז יש פה שני דברים ואני אומר אותם בפשטות וקיצור: יש פה מרווח שבין קדושת התא המשפחתי לקדושת האדם וזכויות ובעיקר שאלה של, כמו שאמרת, למה לא מפרסמים.
עמיר פרץ: ברור שלא מפרסמים כי לא רוצים לפגוע בחמולה ולא רוצים לפגוע בתא המשפחתי.
עמיר פרץ: אני חושב שכשמעמידים את קדושת האדם מול קדושת התא המשפחתי קדושת האדם יותר חשובה.
עמיר פרץ: ואני חושב שהגיע הזמן שנשים את הנורמות האלה במקום הנכון.
עמיר פרץ: ומשפט אחד שאמר חבר הכנסת בני בגין דיבר על השיטור המשפחתי או המשטור.
עמיר פרץ: אז אני אומר בעצם בין קדושה לקדושה ובין משטור למשטרה, זה מה שאנחנו בעצם צריכים.
עמיר פרץ: האם המשטור הזה מצדיק יותר משטרה או פחות משטרה, איך שוברים את המשטור הזה, איך המשטור הזה לא הופך נטל על היכולת שלנו להגן על הנשים ופה מבחינתי קדושת האדם יותר חשובה מקדושת התא המשפחתי ובוודאי גם במקום שצריך להכניס משטרה צריך להכניס אותה כי לעתים המשטור הזה הופך לרצח שאחר כך אין לנו מה לעשות.
עאידה תומא סלימאן: ענבל אביב, ויצו.
<ענבל אביב: רציתי לשאול לגבי האיזוק האלקטרוני.
<ענבל אביב: אני מבינה שהשלב הראשון של הפיילוט המטרה שלו זה לבדוק את הטכנולוגיה.
<ענבל אביב: הייתי רוצה לשמוע מה השלב - - -
<אליעזר רוזנבאום: לא רק את הטכנולוגיה, את כל המערכת.
<אליעזר רוזנבאום: החל מהמוקד, דרך הזנקת הכוחות - - -
עאידה תומא סלימאן: אתם בונים מוקד מיוחד או שמשתמשים בשב"ס.
<אליעזר רוזנבאום: לא שב"ס, משטרה, מה פתאום.
עאידה תומא סלימאן: עד עכשיו מי ש- - -
<אליעזר רוזנבאום: לא, אנחנו התבססנו על - - -
<קרן הורוביץ: מי יהיו האנשים שיענו לשיחות, יומנאי רגיל או יומנאי עם הכשרה מיוחדת?
<אליעזר רוזנבאום: שוטרים.
<אליעזר רוזנבאום: אנחנו מתבססים על המכרז שיש לנו כבר בשב"ס שאנחנו כבר מפעילים את האיזוק האלקטרוני.
<אליעזר רוזנבאום: אנחנו לא צריכים לעשות מכרז נוסף כי יש לנו כבר טכנולוגיה יותר מתקדמת כי זה גם GPS וגם מדידת מרחק, התקרבות אחד לשני וכל מה שקשור בזה.
<אליעזר רוזנבאום: כמובן מוקד שהמשטרה תנהל את זה צריך להזניק כוחות ברגע שיש הפרה וכל מה שקשור בזה.
<ענבל אביב: אז אני רוצה לשאול מה השלב השני של הפיילוט ומה המטרה שלו.
<ענבל אביב: ודבר נוסף, אמר השר שאיזוק יהיה רלוונטי לגברים שהפרו צו הגנה או שיש רמת מסוכנות גבוהה.
<ענבל אביב: אנחנו כמובן תומכות בקריטריונים האלה והייתי רוצה לשאול האם הפיילוט יכול להשפיע עליהם באיזשהי דרך.
<אליעזר רוזנבאום: אנחנו עושים את הפיילוט כדי באמת - - - זה לא רק השאלות האלה, יש לנו עוד הרבה שאלות אחרות שאנחנו נרצה לקבל תשובות דרך הפיילוט.
<אליעזר רוזנבאום: קודם כל לראות אם הטכנולוגיה עובדת, האם יש שטחים מתים, מבנים רבי קומות שמפריעים, את כל הדברים האלה צריכים למדוד למרות שכפי שנאמר כאן בספרד ופורטוגל זה פרוייקט בהיקפים מאוד משמעותיים שם.
<אליעזר רוזנבאום: וללמוד מהם את כל נושא משמעויות חקיקה אם יש, מה צריך בדבר הזה, כל נושא הטיפול - - -
<ענבל אביב: ומי תהיה האוכלוסייה ש- - -
עאידה תומא סלימאן: לא, לא, אני נתתי לך זכות דיבור, לא מתקיימת עוד ישיבה.
עאידה תומא סלימאן: אני יודעת שיש שאלות מאוד מקצועיות בנושא ואפשר לפנות ואפשר לשאול או דרך הוועדה או באופן ישיר ואני חושבת שזה עניין מעניין אבל אנחנו נצטרך לעשות את זה בשלב אחר, ואנחנו העלנו את זה גם בשני שולחנות עגולים שנעשו ביוזמתי ויוזמת חברת הכנסת עליזה לביא אשר הגשנו בזמנו הצעות חוק בנידון ועברו טרומית בכפוף להצעה.
עאידה תומא סלימאן: אני רוצה לברך על זה ורושמת בפני הוועדה שהובטח להתחיל לקראת סוף החודש הזה את הפיילוט.
עאידה תומא סלימאן: זה מפתיע שתכנית מתעכבת רק ל-10 ימים.
עאידה תומא סלימאן: בדרך כלל העיכובים בתכניות ובביצוע תכניות ממשלתיות הם הרבה יותר.
עאידה תומא סלימאן: אבל הפעם אנחנו רואים שזה זז בכיוון הנכון.
עאידה תומא סלימאן: אנחנו רושמות את זה ואני מאמצת גם את הגישה שדיבר עליה השר בעניין העבודה על תזכיר החוק עם משרד המשפטים במקביל לפיילוט ואפשר להפיץ את התזכיר ולהכניס בו גם את השינויים.
עאידה תומא סלימאן: הרי כולנו יודעים, שינויים על חוק אפשר לעשות גם בין קריאה ראשונה לקריאה שנייה ושלישית, תמיד אפשר להכניס את השינויים אבל להתחיל להזיז כבר את הנושא.
עאידה תומא סלימאן: אחרת אם נחכה עד סוף הפיילוט זה עלול להדחות לעוד שנה.
עאידה תומא סלימאן: הממשלה הייתה יכולה להפעיל את התכנית הזו כבר לפני שנה.
עאידה תומא סלימאן: היה אפשר להתחיל לבצע את התכנית ולהקצות לה תקציבים בתקציבים של 2017-2018.
עאידה תומא סלימאן: לצערי הרב, אנחנו עד עכשיו נלחמים על תוספת תקציבית ב-2018 כאשר חלק גדול מהתכנית עדיין בהמתנה.
עאידה תומא סלימאן: אנחנו רושמים בפנינו בוועדה גם שתוך חודש ייצא תזכיר החוק בעניין זכויות החולה עם התיקונים שמאפשרים סינכרון המידע והעברתו בין הגורמים כדי להגן על נשים שנמצאות באיום או נשים שעוברות אלימות.
עאידה תומא סלימאן: אני מברכת על כך ונחכה לראות את התזכיר מופץ.
עאידה תומא סלימאן: בעניין התקציב, אני חייבת לרשום בפנינו שעד לרגע הזה לא נאמר באופן הכי ברור מי אחראי מבחינת הממשלה על מאבק מול האוצר כדי להשיג את התקציב.
עאידה תומא סלימאן: אני הבנתי שזה בעיקר שר הרווחה.
עאידה תומא סלימאן: שר הרווחה העביר דרישה של 49 מיליון כאשר משרד האוצר, שבינתיים מפעיל הרבה תכניות של נטו, ואמרתי את זה מאה אלף פעמים, אפשר שפעם אחת יגידו נטו נשים, הרי אין נטו משפחה אם אין נטו נשים.
עאידה תומא סלימאן: 29 מיליון ₪ זה גרושים במשרד האוצר.
עאידה תומא סלימאן: אם אפשר לעשות את זה עם כל מיני מכשירים אלקטרוניים תעשו את זה למען חיי הנשים.
עאידה תומא סלימאן: שר האוצר חייב, ואני כבר הוצאתי את הזימון, להתייצב בוועדה הזו ושיסביר לכולנו למה משרד האוצר שיש לו רזרבות מגבייה לא יכול להקדיש 29 מיליון ₪ לתכנית לאומית אשר אושרה בממשלה.
עאידה תומא סלימאן: לא שאנחנו עכשיו שולפים כל מיני טריקים.
עאידה תומא סלימאן: זו תכנית שאומצה על ידי ממשלת ישראל בוועדת שרים ומן הראוי להקצות לה את התקציב הראוי לזה.
עאידה תומא סלימאן: אנחנו נמשיך לעקוב אחר התכנית הזו, אני עדיין זוכרת את המאבק שהיינו צריכות לנהל גם בוועדה וגם בארגוני נשים כדי לקבל את האישור על התכנית לאחר ששה חודשים, אנחנו נמשיך את המאבק הזה כדי שהתקציב הזה ייכנס למשרדים ונתחיל לעקוב אחר היישום.
<אליעזר רוזנבאום: יש עוד נקודה אחת, אני לוקח על עצמי לדבר עם מנכ"ל הרווחה לחדש את הוועדה הבין משרדית כדי לקדם את כל אותן פעולות תלויות תקציב ולא תלויות תקציב.
עאידה תומא סלימאן: אני גם לוקחת על עצמי לדבר איתו.
עאידה תומא סלימאן: שלום למנכ"ל עיריית בית שמש שהצטרף אלינו.
עאידה תומא סלימאן: אנחנו מהתחלה, כמו בכל סיור, פנינו לעירייה וביקשנו שנהיה בתיאום בעניין הסיור הזה.
עאידה תומא סלימאן: חשוב לי, לאור כל מה שהתפרסם ביומיים האחרונים להגיד שוב, אנחנו בסיור הזה עושות את המוטל עלינו בתוך הוועדה לקידום מעמד האישה ולשוויון מגדרי, אנחנו מגיעות כי נשים הודיעו לנו שהן מרגישות מקופחות, הן מרגישות שהן עוברות סבל, הדרה והפרדה.
עאידה תומא סלימאן: זה התפקיד שלנו בתוך הוועדה, זה התפקיד שלי כיו"ר הוועדה וזה התפקיד של חברות הכנסת וחבר הכנסת שהגיע.
עאידה תומא סלימאן: חשוב לנו להגיד, אנחנו לא באות כדי להטריד ולא לעשות פרובוקציה.
עאידה תומא סלימאן: אם יהיו כאלה בדרך, זה ברור שזה לא יהיה מצדנו.
עאידה תומא סלימאן: אנחנו באים לבצע את מלאכתנו, אנחנו באות לסייר, ללמוד וגם כן לנקוט עמדה, לא שאין לנו עמדה, ברור לנו באופן עקרוני שאנחנו נגד כל התופעות, והייתה החלטת בג"צ גם נגד תופעת השלטים, אנחנו באות לסייר, לראות וללמוד ויהיה לנו סיכום בסוף.
עאידה תומא סלימאן: אני מבקשת, זה סיור של הוועדה, כל האורחים הם אורחים ואורחות מכובדים ומכובדות, אבל מי שיתווה את הטון ואת העשייה בתוך הסיור הזה זה גם הוועדה ואנחנו גם ניקח בחשבון את השיקולים של המשמר שמתלווה אלינו בסיור הזה.
עאידה תומא סלימאן: אני מאוד מודה ומקווה שהיום יהיה יום שנלמד בו הרבה וגם נצא עם מסקנות לפעולה.
עאידה תומא סלימאן: אני רק רוצה להודות לתושבות העיר שאני יודעת שמנהלות מאבק כבר הרבה שנים בנושא הזה.
עאידה תומא סלימאן: אם אנחנו ביומיים, בגלל סיור שהוא מאוד רשמי של הכנסת, מאוד בעל אופי ממלכתי, קיבלנו את הריקושטים שקיבלנו ואת הניסיונות להרתיע אותנו אז אני יכולה רק לתאר לעצמי מה הן עוברות ותחזיקו מעמד.
עאידה תומא סלימאן: חלק מהסיור שלנו הוא כדי שאתם תדעו שאתן לא לבד.
<קריאה: אני רק אומר, לפני שאני מעבירה את המיקרופון למירי שלם שכמו שאמרה יושבת ראש הוועדה, התקיים דיון בבית המשפט העליון שהוא בעצם שיאו של ההליך המשפטי מהשנים האחרונות שבו בית המשפט הורה לעירייה, בסיוע המשטרה, להסיר את כל שלטי הצניעות שתלויים בעיר.
<קריאה: הסרה כזו אכן בוצעה לפני כשבועיים, אבל השלטים נתלו מחדש ותראו גם הרבה גרפיטי ומדבקות שקוראות ללבוש צנוע, לכן המצב היום הוא שכל השלטים עדיין קיימים ואנחנו ממשיכים בהליכים המשפטיים והמטרה של הסיור שתראו במו עיניכם את הדברים וגם תשמעו כמובן, תדברו עם הנשים, מה הן עברו, כי לצערנו זה עוד לא נגמר.
<מירי שלם: קודם כל חשוב שתדעו, אנחנו נמצאים כרגע בחלק הצפוני ביותר של בית שמש, זה בית שמש הוותיקה.
<מירי שלם: בית שמש היא צרה וארוכה, אנחנו כל הזמן מתקדמים דרומה ואנחנו נוסעים לאורך ציר שהוא ציר אחד, זאת אומרת אין לה הרבה נפח.
<מירי שלם: היא צרה וארוכה, היא נמצאת בין כאן לבין עמק האלה ולכן אנחנו כל הזמן - - - אני רוצה לדבר על הסוגיה של רב תרבותיות, מי שמכיר עיירות פיתוח, שימו לב, שיכונים מצד ימין ומצד שמאל, בכל סוגיית השלטים שבעצם התחלנו איתה לפני כחמש שנים, עם אורלי.
<מירי שלם: אנחנו כרגע יוצאים מבית שמש הוותיקה, נכנסים לשכונת מגדל המים.
<מירי שלם: אנחנו נראה כאן שלוש שכונות שהן שכונות שמוגדרות כשכונות מסורתיות או חילוניות.
<מירי שלם: השכונה הראשונה זאת בית שמש הוותיקה.
<מירי שלם: אמרתי, אנחנו כל הזמן נוסעים דרומה, אנחנו נפנה פה ימינה, שכונת מגדל המים שנבנתה לפני כ-20 שנה, גם היא שכונה מסורתית חילונית ודתית לאומית.
<מירי שלם: בשכונה הזאת שוכן משכן עיריית בית שמש.
<מירי שלם: כאן מימין נבנה היכל התרבות שהמיקום שלו, שאגב גם מכיל את הקונסרבטוריון.
<מירי שלם: היכל התרבות נבנה כאן כרגע אחרי שהוא היה בקונפליקט במקום אחר, הוא נבנה מלכתחילה ליד שכונה חרדית, התחילו שם עבודות בנייה, הקבלנים זכו במכרזים והיה תורם שתרם תרומה מאוד גדולה ואז התחילו הפגנות של חרדים שגרים סמוך למקום בטענה שיש שם כל מיני עצמות וקברים ואז המלחמה שלהם הצליחה והעתיקו את המקום של היכל התרבות למקום אחר שהוא פחות בקונפליקט.
<מירי שלם: אנחנו נמצאים בשכונת מגדל המים.
<מירי שלם: שוב, שכונה דתית לאומית, חילונית ומסורתית.
<מירי שלם: כאן תראו את עיריית בית שמש, אתם רואים, זה הבניין של עיריית בית שמש.
<מירי שלם: זו שכונה שנבנתה לפני 20 שנה, יש בה הרבה אוכלוסייה רוסית.
<מירי שלם: באופן כללי בית שמש קלטה אליה במשך השנים המון המון עליות.
<מירי שלם: אמרתי שהיא התחילה עם עולים מארצות צפון אפריקה ורומניה, היא קלטה את עלייה רוסית, היא קלטה עלייה אתיופית, היא קלטה לפני 25 שנה המון עלייה אנגלוסקסית שהמשיכה להגיע לכאן והיום יש פה עולים אנגלוסקסים על כל הזרמים של הציבור הדתי, בין ציבור דתי לאומי לבין ציבור חרדי.
<מירי שלם: עכשיו אנחנו יוצאים משכונת מגדל המים.
<מירי שלם: מצד שמאל רואים את השכונה החרדית הראשונה שנבנתה פה.
<מירי שלם: השכונה החרדית הראשונה שנבנתה פה היא נחלה ומנוחה.
<מירי שלם: הסיפור שלה הוא שהיא נבנתה כנחלה ומנוחה.
<מירי שלם: אם אתם רואים את השטח המגודר והמוזנח הזה, זה היה אמור להיות היכל התרבות וכמו שאמרתי, בסמוך, תסתכלו שם מצד שמאל, יש שם שכונה חרדית.
<מירי שלם: בגלל שרצו לבנות היכל תרבות לידם הם יצאו למאבק והם ניצחו, בסופו של דבר היכל התרבות לא קם לידם.
<מירי שלם: זה מגדל המים.
<מירי שלם: אנחנו יוצאים ממגדל המים ונכנסים לשכונה שהיא מצד אחד גבעת שרת ומצד שני מנוחה ונחלה.
<מירי שלם: גבעת שרת זו השכונה החילונית המסורתית האחרונה, לפני שמתחילים לעלות לרמת בית שמש.
<מירי שלם: מצד שמאל שכונת נחלה ומנוחה.
<מירי שלם: ההבדל בין השכונה הזאת לבין השכונה שתראו בהמשך, שהיא רמת בית שמש ב', שנחלה ומנוחה נבנתה כשכונה צדדית, שכונה סגורה, לא חייבים להיכנס אליה, אם אני לא צורכת שם איזה שהוא שירות אני לא חייבת להיכנס אליה.
<מירי שלם: בהמשך, כשנגיע לרמת בית שמש ב' אנחנו נראה שהציר הראשי של העיר עובר שם ואני, בתור אחת שגרה ברמה אחר כך, אין לי שום אפשרות לנוע בעיר חוץ מאשר לעבור דרך הציר הראשי הזה ולכן זה הופך את ה - - - אז אנחנו נכנסים למנוחה ונחלה, שכונה חרדית, ונילי תמשיך את ההסבר, כולל הסיפור של השלטים.
עאידה תומא סלימאן: אנחנו - - - מנכ"ל העירייה - - -
<מתי חותה: בוקר טוב לכולם, לחברי ועדת הכנסת וליושבת ראש הוועדה.
<מתי חותה: אני רוצה לומר כמה דברי הקדמה, ברשותכם.
<מתי חותה: ראשית, אני מסכים בכל הנושא הזה של השלטים, כולנו מסכימים, השאלה היא רק מה עושים.
<מתי חותה: דבר שני, אני רוצה לומר בנושא בית שמש, התפקיד שלנו כאן, התפקיד המוניציפלי, הוא לנהל את העיר על כלל תושביה ועל כלל המורכבות הנובעת מהמרכיבים של האוכלוסיות שנמצאות כאן.
<מתי חותה: מדינת ישראל, עם כל הכבוד, זורקת את כל העבודה אלינו.
<מתי חותה: אנחנו לא שולטים בכניסת התושבים לכאן, ברוך ה' זו מדינה דמוקרטית וכל אחד שרוצה, כולל כל אחד ואחד שנמצא כאן יכול לרכוש דירה בעיר בית שמש.
<מתי חותה: למה הוא לא עושה את זה?
<מתי חותה: ישאל כל אחד ואחד את עצמו כאן למה הוא לא עושה את זה.
<מתי חותה: מה עשתה מדינת ישראל?
<מתי חותה: אתם יודעים שבנו כאן עיר שמוגבלת ל-250,000 תושבים ללא כביש?
<מתי חותה: עד לפני ארבעה חודשים לבית שמש הוביל כביש עם נתיב אחד, למה?
<מתי חותה: כי זה לא עניין אף אחד.
<מתי חותה: אמרו שבית שמש תתנהל לבד, תעשה מה שהיא רוצה.
<מתי חותה: רק לאחר שהתחילו את השיווקים בעיר בית שמש אז הואילה מדינת ישראל לפתוח את כביש 38.
<מתי חותה: אתם יודעים כמה תושבים עובדים בחוץ מהעיר בית שמש בגלל שלא היה כביש לעיר בית שמש?
<מתי חותה: עכשיו אני שואל אתכם, מה מטרת הסיור הזה, האם המטרה שלו היא לנגח, או המטרה שלו היא ללמוד ולעזור לנו, לעיר בית שמש, לנהל את העיר.
<מתי חותה: אז אפשר לבוא להגיד, 'כן, בונים היכל תרבות בעלות של 50 מיליון שקל', אומרים, 'הוא לא נבנה במקום שבו ה - - -'.
<מתי חותה: אתם יודעים שעכשיו אנחנו בונים אצטדיון כדורגל בעלות של 20 מיליון שקל?
<מתי חותה: לא, זה לא נאמר.
<מתי חותה: אנחנו מקציבים מהכספים של שיווק הדירות החדשות 120 מיליון שקל לשיקום השכונות הישנות.
<מתי חותה: אני מודה לחברת הכנסת ששמה לב כאן שהשכונות הוותיקות לא נראות כל כך גרוע בלשון המעטה.
<מתי חותה: אם הייתי לוקח אתכם להראות לכם כמה כספים אנחנו משקיעים בעיר לצורך שיפור התשתיות עכשיו אני שואל אתכם, האם זה התפקיד של עיריית בית שמש, לדאוג לסדר הציבורי בעיר?
<קריאה: מי ידאג אם לא אתם?
<מתי חותה: אני מודה לך, גברתי.
<מתי חותה: את ודאי יודעת שכל הנושא של שילוט הוא על פי חוק עזר עירוני.
<מתי חותה: אם מדובר בסדר ציבורי, אז בסדר, אבל אנחנו לא מתכחשים לתפקידנו, לא מכחישים את תפקידנו, אנחנו חושבים שזה צריך להיות בשיתוף פעולה של כלל הרשויות ואני מקווה שאנחנו נמצאים במסלול הזה.
<מתי חותה: האם אנחנו נצליח?
<מתי חותה: אני לא יודע.
<מתי חותה: בחודש האחרון הוטלו 700 קנסות על השילוט.
<קריאה: אתם לא עושים שום דבר.
<מתי חותה: יש מערכת גבייה מסודרת, הם לא - - - הם קיבלו את הקנסות.
<מתי חותה: אני מנכ"ל העירייה, הם הלכו לבית המשפט, התיקים נמצאים כרגע בדיון בבית המשפט כי התושבים שקיבלו - - -
עאידה תומא סלימאן: בעניין ה - - -
<מתי חותה: לא, בעניין הקנסות לא הסתיימו הדיונים, אבל העירייה - - - הוטלו 700 קנסות, אני לא יודע שהעירייה ביקשה - - - בשנה וחצי האחרונות.
<מתי חותה: ואם אתם רוצים אנחנו יכולים - - -
<קריאה: אני לא מבינה, אתם לא פונים לעקל את החשבונות?
<קריאה: אתם לא פונים להוצאה לפועל למי שלא משלם?
<מתי חותה: העירייה, כמו שאמרתי, הטילה 700 קנסות - - - בחודש האחרון העירייה - - - והשלטים כמו שאתם תראו נמצאים כאן.
<מתי חותה: עכשיו אנחנו נמשיך - - - יכול להיות שמי שחושב ש - - - אנחנו רוצים להוביל מהלך בהסכמה, כי אין מחלוקת - - -
<מתי חותה: אני לא יכול להגיד לכם כולם או - - - כי לא בדקתי את הנקודה הזו.
עאידה תומא סלימאן: אוקיי, אני לא חושבת - - - אני רואה שאתה ממש - - - במיוחד שאתם הולכים, אתם הולכים לבית משפט ובית המשפט - - -
<קריאה: מה עלות הקנסות?
<מתי חותה: כמו שאמרתי, אנחנו חושבים שהבעיה - - - אנחנו הרי רוצים לפתור את - - -
<קריאה: חברות הכנסת, העיתונאים מאחורה מבקשים שתדברו למיקרופון כי לא שומעים אתכם.
<מתי חותה: ככל ש - - - מקומות אחרים בארץ שכתוב 'מקום קדוש, נא להתנהג בהתאם', אף אחד לא אומר שזה - - - אני אומר ש - - - כל מקום שהוא בא להראות משהו, להגיד משהו, צריך שהשלט לא יפגע באף אחד, אבל אני שואל אתכם, אם היה שלט שאומר 'רבותיי, נא ללכת בלבוש צנוע' בלבד, האם - - -
עאידה תומא סלימאן: סליחה, מי מדבר עכשיו?
עאידה תומא סלימאן: הוא מדבר במיקרופון, והסיור, אמרתי בהתחלה שהוא סיור של הוועדה ושל - - - אני מבקשת, אם יש בעיה עם המיקרופון, לא להפריע תוך כדי, אז תודה.
<מתי חותה: תודה.